Title: PETI SAJAM PENZIONERA ODRŽAĆE SE OD 8
Author: Tima
Last saved by: Goran Stojic

PETI SAJAM PENZIONERA ODRŽAĆE SE 8. I 9. DECEMBRA U OFICIRSKOM DOMU

           Da penzioneri kvalitetno provedu svoje vreme

*Sajam će svečano biti otvoren 8.decembra,ulaz za penzionere je besplatan, a trajaće od 10 do 18 sati
*Cilj ove manifestacije  je da penzioneri kvalitetno provedu slobodno vreme, da se zabave i druže, učestvuju u različitim radionicama, koncertima, nagradnim igrama, kao i da na jednom mestu provere svoje zdravstveno stanje

        Naši najstariji sugrađani na Petom sajmu penzionera koji će se održati 8. i 9. decembra u Oficirskom domu moći će besplatno da provere svoj vid i kosultuju se sa oftamologom, da izmere krvni pritisak i šećer u krvi, a dobiće i brojne vaučere sa popustom za usluge, pomagala i putovanja, rečeno je između ostalog tokom najave Sajma penzionera. Cilj ove manifestacije  je da penzioneri kvalitetno provedu slobodno vreme, da se zabave i druže, učestvuju u različitim radionicama, koncertima, nagradnim igrama, kao i da na jednom mestu provere svoje zdravstveno stanje. U organizaciji sajma učestvuje i grad Niš. Ulaza na sajam je besplatan za sve penzionere i to do 10 do 18 sati. Svečano orvaranje Sajma biće u subotu, 8. decembra u 13 sati.
          „Razlika u  odnosu na prošlogodišnji sajam je veća ponuda, drugačija  organizacija i drugačiji pristup sadržajima, više proizvoda i usluga koje se mogu ponuditi našim penzionerima, a između ostalog biće tu i jedan poseban Sajam zadrugara koji će imati prodajni karakter i gde će naši zadrugari  poduditi penzionerima robu po povoljnijim uslovima“, kaže Mirko Zečević, gradski većnik. „U Nišu ima oko 62.000 penzionera i ovog puta ih sve  pozivamo da posete sajem jer će svako naći nešto za sebe na njemu.Tu je mogućnost druženja u ova dva dana“.
        Prema rečima organizatora ovaj sajam biće prilika da se penzioneri vide ali i da probaju proizvode i usluge koje namenjene isključivo njima. 
         „Naša organizacija broji preko 8.500 članova i oni će svi biti pozvani da dođu, da vide šta se to izlaže, šta mogu da pronađu  za sebe, da provere svoje zdravlje“, kaže Slavoljub Savić, sekterar Gradske organizacije penzionera Niš. „Neko će od njih  na sajmu izabrati letovanje ili zimovanje, sve zavisi od njihove materijalne situacije, zabaviće se uz kulturno umetnički program koji smo pripremili za njih. Biće izloženi i ručni radovi. Organizovali smo za njih i nagradnu igru, ali nagrade neka za sada ostanu tajna, ali biće tu dosta putovanja, poseta banjama i slično“.
          Dom zdravlja je svake godine učestvuje na Sajmu penzionera.
          „Dom zdravlja je prepoznao penzionere kao posebnu osetljivu socijalnu grupu koja pored redovne zdravstvene zaštite zahteva i posebnu brigu i posebne preventivne  aktivnosti“, istako je dr Radovan Mihajlović, pomoćnik direktora Doma Zdravlja u Nišu. „Zbog toga će lekari Doma zdavlja tokom dva dana održavanja Sajma viti svakog trenutka na njemu. Učestvovaće tri naše službe, pre svega služba za zdravstvenu zaštitu odraslih, potom služba za kućno lečenje i palijativna služba.Lekari iz svih ovih službi će razgovarati sa penzionerima, upoznati ih sa zdravom ishranom i zdravim stilovima života, objasniće im koja su njihova prava koja mogu da ostvare ali i kako da se spreči nasilje u porodici jer su starije osobe izložene i tome. Biće organizovano i puno preventivnih pregleda“, kaže dr Radovan Mihajlović.
                                                                                            V.Petrović

LEG:DRUGAČIJA ORGANIZACIJA,DRUGAČIJI PRISTUP SADRŽAJIMA:najava Sajma penzionera
LEG:OD ZABAVE DO BESPLATNIH LEKARSKIH PREGLEDA:u Nišu ima preko 62 hiljade penzionera

(Projekat „Nišlije se uključuju u odlučivanje“ sufinansiran iz budžeta grada Niša)